Рәдиф Җамалетдинов

Рәдиф Рифкать улы Җамалетдинов — татар галиме, филология фәннәре докторы, профессор, Россия табигый фәннәр академиясе әгъза-мөхбире. КФУның Филология һәм мәдәниятара багланышлар институты директоры. Россиянең атказанган югары мәктәбе хезмәткәре (2020). Бөтендөнья татар конгрессының Милли шурасы әгъзасы (2023 елдан)Гөлүзә Ибраһимова.  Милли шурага яңа әгъзалар сайланды. Татар-информ, 27.11.2023.

 Тәрҗемәи хәле 
300px|thumb|right|Р.Р. Җамалетдинов гаиләсе белән. Казан, 2015«Гаилә һәм мәктәп», 2015, 11 нче сан
1969 елның 27 октябрендә Татарстанның Чүпрәле районы Кече Чынлы авылында туган. Урта белем алганнан соң, 1987—1989 елларда армия сафларында хезмәт итә. 1990—1995 елларда Казан дәүләт педагогика институтында укый, аспирантураны тәмамлаганнан соң, Татарстан Республикасы Мәгариф министрлыгының Республика фәнни-методик үзәгендә гыйльми хезмәткәр, 1995—1996 елларда КДПУның татар теле кафедрасында ассистент, татар теле һәм әдәбияты факультеты деканы урынбасары, соңрак декан булып эшли. 1999—2002 елларда Татарстан Республикасы Министрлар Кабинетының Татарстан халыклары телләрен үстерү бүлегендә баш референт вазифаларын башкарды. Ул чагыштырмача тел белеме буенча дистәләрчә җыентык-монографияләр авторы, шулай ук татар теле буенча дәреслекләр, программалар, төрле кулланмалар эшләүдә катнашты.

Рәдиф Җамалетдинов Россия Президенты Указы нигезендә «Казанның 1000 еллыгы истәлегенә» медаленә лаек. Шулай ук ул Россия, Татарстан Мәгариф һәм фән министрлыкларының, вузның Мактау грамоталары, «Россия Федерациясе атказанган югары һөнәри белем бирү хезмәткәре» һәм «Мәгарифкә керткән хезмәтләре өчен» күкрәк билгеләре белән бүләкләнде.

Рәдиф Җамалетдинов фәнни, педагогик, профессиональ оешмалар, укыту-методик берләшмәләр, шулай ук диссертацион һәм эксперт советлары эшендә актив катнаша. Ул – “Рус теле” һәм “РФ халыклары телләре” белгечлекләре буенча докторлык һәм кандидатлык диссертацияләрен яклау буенча диссертацион совет рәисе, Россия Федерациясе Мәгариф һәм фән министрлыгы каршындагы педагогик белем белгечлекләре буенча Укыту-методик берләшмә Советы Президиумы әгъзасы һәм әлеге берләшмәдә “Туган (татар) теле һәм әдәбияты” белгечлеге буенча укыту-методик комиссия рәисе дә булып тора.

2008 елның 15 февраленнән Рәдиф Җамалетдинов ТДГПУ ректоры вазыйфаларын башкара.

 Бүләкләре, мактаулы исемнәре 
 2005 — «Казанның 1000 еллыгы истәлегенә» медале.
 Россия Федерациясе атказанган югары һөнәри белем бирү хезмәткәре.
 2020 — Россиянең атказанган югары мәктәбе хезмәткәреРифат Каюмов.  Казан Кремлендә Россия һәм Татарстан дәүләт бүләкләре тапшырылды. Татар-информ, 29.08.2020
 2024 ― Татарстан Республикасының «Фидакарь хезмәт өчен» медале ― күпьеллык нәтиҗәле фәнни-педагогик эшчәнлеге һәм югары квалификацияле белгечләр әзерләүгә зур өлеш кертүе өченКотлыйбыз! «Ватаным Татарстан», № 133, 19.11.2024, 3нче бит.
 Искәрмәләр 

 Чыганаклар 
 Гөлнара һәм Рәдиф Җамалетдиновлар: «Оныклар да татар булсын иде!» 

 Сылтамалар 

 Моны да карагыз 

Төркем:Казан дәүләт педагогия институтын тәмамлаучылар
Төркем:Татар тел галимнәре
Төркем:Ректорлар
Төркем:Филология фәннәре докторлары
Төркем:РФ югары һөнәри мәгарифенең мактаулы хезмәткәрләре
Төркем:«Фидакарь хезмәт өчен» медале (Татарстан) белән бүләкләнүчеләр